## Odluka o dodjeli državnih nagrada za znanost

### NN 101/2004 (21.7.2004.), Odluka o dodjeli državnih nagrada za znanost

# ODBOR ZA PODJELU DRŽAVNIH NAGRADA ZA ZNANOST

1945

Odbor za podjelu državnih nagrada za znanost
imenovan Odlukom Hrvatskoga sabora na sjednici 30. trav­nja 2004. godine u
sastavu: Vladimir Šeks, predsjednik Hrvatskoga sabora Republike Hrvatske i
predsjednik Odbora za podjelu državnih nagrada za znanost, Dragan Primorac,
ministar znanosti, obrazova­nja i športa, prof. dr. sc. Petar Selem, prof. dr.
sc. Ivan Pavić, prof. dr. sc. Dragica Kozarić Kovačić, akademik Milan Moguš,
akademik Nenad Cambi, prof. dr. sc. Nada Čikeš Mihelčić, prof. dr. sc. Krešimir
Pavelić, prof. dr. sc. Mario Kovač, prof. dr. sc. Josip Baloban, prof. dr. sc.
Antun Tucak, prof. dr. sc. Ljerka Schiffler i prof. dr. sc. Luka Sopta, donio
je na teme­lju Zakona o hrvatskim državnim nagradama za znanost (»Narodne
novine«, br. 108/95., 104/97. i 142/98.), na 1. sjednici održanoj 7. lip­nja
2004. godine

## ODLUKU

### O DODJELI DRŽAVNIH NAGRADA ZA ZNANOST

I. Državnom
nagradom za životno djelo nagrađuju se:

1. akademik NENAD
TRINAJSTIĆ, znanstveni savjetnik Instituta »Ruđer Bošković« u Zagrebu, za
cjelokupni znanstvenoistraživački rad u području prirodnih znanosti,
najcitiraniji znanstvenik u Hrvatskoj za izvanredni doprinos u matematičkoj
kemiji, posebice za razvoj teorije grafova u objaš­njenju elektronske strukture
molekula.

2. akademik DANIEL
RUKAVINA, redoviti profesor Medicinskog fakulteta Sveučilišta u Rijeci za
cjelokupni znanstvenoistraživački rad u području biomedicinskih znanosti,
posebice za značajni doprinos medicinskoj znanosti na području imunologije, a
posebno za područje vezano uz reproduktivnu imunologiju.

3. prof. dr. sc. ŽELIMIR
SLADOLJEV, profesor emeritus Sveučilišta u Zagrebu, za cjelokupni
znanstvenoistraživački rad u području tehničkih znanosti, posebice za nastavni
i stručni opus u području brodograđevne djelatnosti.

4. prof. dr. sc. PAVAO
MILDNER, profesor emeritus Sveu­čilišta u Zagrebu, za cjelokupni
znanstvenoistraživački rad u području biotehničkih znanosti, za istraživa­nje
glikozilacije i sekrecije proteina u kvascu kao modelnom organizmu.

5. prof. dr. sc. ANTUN
CVITANIĆ, profesor emeritus Sveu­čilišta u Splitu, za cjelokupni
znanstvenoistraživački rad u po­dručju društvenih znanosti, posebice za izučava­nje
sred­njo­vjekovnih statuta dalmatinskih gradova za koje slovi kao jedan od
ponajbo­ljih poznavate­lja, dajući pri tomu ­njihove cjelovite,
multidisciplinarne pristupe.

6. akademki­nja VERA
HORVAT PINTARIĆ, redovita profesorica Filozofskog fakulteta Sveučilišta u Zagrebu,
za cjelokupni znanstvenoistraživački rad u području humanističkih znanosti,
posebice za doprinos na području povijesti umjetnosti gdje je uspostavila nove
parametre i pionirski otvarala nova istraživačka područja. Radovima s područja*novih medija* uk­ljučila je hrvatsku suvremenu likovnu kulturu u međunarodni
kontekst.

II. Godiš­njom
državnom nagradom za znanost nagrađuju se:

1. prof. dr. sc. VLADIMIR SIMEON, redoviti
profesor Prirodoslovno-matematičkog fakulteta Sveučilišta u Zagrebu, u području
prirodnih znanosti, za istaknuti rad u području fizikalne kemije elektrolitnih
otopina i posebno za značajno znanstveno otkriće dvaju oblika hidratiziranih
nitratnih iona.

2. prof. dr. sc. IVICA PICEK, redoviti profesor
Prirodoslovno-matematičkog fakulteta Sveučilišta u Zagrebu, u području
prirodnih znanosti za značajno znanstveno dostignuće u području fizike
elementarnih čestica, čestične astrofizike i kozmologije, posebno za tumače­nje
doprinosa kvantnih pet­lji i dvojnih pingvinskih doprinosa.

3. dr. sc. MAJA OSMAK, znanstvena savjetnica
Instituta »Ruđer Bošković« u Zagrebu, u području prirodnih znanosti, za
značajno znanstveno dostignuće u području stanične biologije i posebno u
izučava­nju mehanizma odziva stanica na citotoksične spojeve.

4. prof. dr. sc. IVICA VALPOTIĆ, redoviti
profesor Veterinarskog fakulteta Sveučilišta u Zagrebu, u području
biomedicinskih znanosti, za značajno znanstveno otkriće mehanizama modulacije
crijevne mukozne imunosti bakterijskim antigenima i imunomodulatorima.

5. znanstveni suradnici: prof. dr. sc. DAVOR
ETEROVIĆ i dr. sc. TOMISLAV STRINIĆ, izvanredni profesor Medicinskog fakulteta
Sveučilišta u Splitu i docent Kliničke bolnice u Splitu, u području
biomedicinskih znanosti, posebno za znanstveno otkriće u fiziologiji kontrole
rađa­nja, te za doprinos u području kliničke ginekologije, endokrinologije i
primije­njene respiracijske fiziologije.

6. prof. dr. sc. MLADEN
STUPNIŠEK, redoviti profesor Fakulteta strojarstva i brodograd­nje Sveučilišta
u Zagrebu, u području tehničkih znanosti za znanstveno otkriće, posebice za
doprinos znanosti razvojem i primjenom novih postupaka modificira­nja metalnih
površina.

7. prof. dr. sc. DRAGAN POLJAK, izvanredni
profesor Fakulteta elektrotehnike, strojarstva i brodograd­nje Sveučilišta u Splitu,
u području tehničkih znanosti, za značajno znanstveno dostignuće za znanstveni
doprinos razvoju elektromagnetske kompatibilnosti i utjecaja elektromagnetskog
zrače­nja na ­ljudsko tijelo i okoliš.

8. dr. sc. NIVES ŠTAMBUK GILJANOVIĆ, docentica
Zavoda za javno zdravstvo Splitsko-dalmatinske županije u Splitu, u području
tehničkih znanosti za značajno znanstveno dostignuće za doprinos znanosti
postav­lja­njem jedinstvene metode ocje­njiva­nja kakvoće vode.

9. prof. dr. sc. VESNA
LELAS, redovita profesorica Prehrambeno-biotehnološkog fakulteta Sveučilišta u
Zagrebu, u području biotehničkih znanosti, u području prehrambene tehnologije
za istraživa­nje i za primjenu rezultata znanstvenoistraživačkoga rada na
području reoloških i termofizičkih svojstava i kakvoće prehrambenih proizvoda.

10. znanstveni
suradnici: dr. sc. EDI MALETIĆ i dr. sc. IVAN PEJIĆ, izvanredni profesor i
docent Agronomskog fakulteta Sveučilišta u Zagrebu, u području biotehničkih
znanosti, u području agronomije za otkriće podrijetla autohtonih hrvatskih
sorti vinove loze plavca malog i pošipa, te otkriće podrijetla američkog
zinfandela.

11. prof. dr. sc. MIRA ČUDINA
OBRADOVIĆ, redovita profesorica Učite­ljske akademije Sveučilišta u Zagrebu, u
području društvenih znanosti, za značajno znanstveno dostignuće, posebno za
objavu znanstvenih radova koji čine cjelinu obite­lji.

12. dr. sc. ANDREJA
BRAJAŠA ŽGANEC, znanstvena suradnica Instituta društvenih znanosti »Ivo Pilar«
u Zagrebu, u području društvenih znanosti, za značajno znanstveno dostignuće za
k­njigu: Dijete i obite­lj: emocionalni i socijalni razvoj (Jastrebarsko,
2003.), koja govori o djelova­nju različitih obite­ljskih varijabla na razvoj
djece i adolescenata.

13. prof. dr. sc. VJERAN KATUNARIĆ, redoviti
profesor Filozofskog fakulteta Sveučilišta u Zagrebu u području društvenih
znanosti, za značajno znanstveno dostignuće za k­njigu: Sporna zajednica.
Novije teorije o naciji i nacionalizmu (Zagreb, 2003.).

14. akademik FRANJO ŠANJEK, redoviti profesor
Katoličko bogoslovnog fakulteta Sveučilišta u Zagrebu, u području humanističkih
znanosti, grana crkvena k­njiževnost, za istaknutu k­njigu: »Bosansko humski
krstjani u povijesnim vrelima (XIII.–XV. st.)« (Zagreb, 2003.). K­njiga
predstav­lja znanstveni doprinos proučava­nju europskih vjerskih struja­nja u
razvijenom sred­njem vijeku.

III. Godiš­njom
državnom nagradom za popularizaciju i           promi­džbu znanosti nagrađuju se:

1. prof. dr. sc. DRAGUTIN FELETAR, redoviti
profesor Pri­rodoslovno-matematičkog fakulteta Sveučilišta u Zagrebu, za
doprinos u području prirodnih znanosti, za doprinos popularizaciji geografije
zbog brojnih članaka i k­njiga, za sudjelova­nje u radijskim i TV-emisijama te
posebno za izdava­nje časopisa Meridijani.

2. prof. dr. sc. STJEPAN PEPELJNJAK, redoviti profesor
Farmaceutsko-biokemijskog fakulteta Sveučilišta u Zagrebu, za doprinos šire­nju
spoznaja u području biomedicinskih znanosti, posebice zbog interdisciplinarnog
i didaktički vrlo primjerenog približava­nja javnosti znanstvenih či­njenica iz
toksikologije, mikrobiologije i općenito biologije.

3. prof. dr. sc. STJEPAN DAMJANOVIĆ, redoviti
profesor Filozofskog fakulteta Sveučilišta u Zagrebu u području humanističkih
znanosti za popularizaciju i promi­džbu znanosti, posebice za k­njigu: »Slovo
iskona« (Zagreb, 2002.) koja je kruna ­nje­gova djelova­nja na popularizira­nju
rezultata suvremene paleoslavistike, osobito s obzirom na hrvatsko glago­ljaštvo
u svim dimenzijama: jezičnoj, k­njiževnopovijesnoj i kulturološkoj.

IV. Godiš­njom
državnom nagradom znanstvenim novacima                nagrađuju se:

1. dr. sc. BORISLAV KOVAČEVIĆ, znanstveni
suradnik Instituta »Ruđer Bošković« u Zagrebu u području prirodnih znanosti za
značajne rezultate kvantno-kemijskih računa svojstava organskih molekula,
posebice u području dizajna jakih superbaza i protonskih spužvi.

2. dr. sc. ZORAN VALIĆ, znanstveni novak
Medicinskog fakulteta Sveučilišta u Splitu u području biomedicinskih znanosti
za znanstveni doprinos u području eksperimentalne fiziologije.

3. dr. sc. RADOVAN ZENTNER, znanstveni novak
Fakulteta elektrotehnike i računarstva Sveučilišta u Zagrebu u području
tehničkih znanosti za istaknuti doprinos znanosti u postupku sinteze antenskih
nizova primjenom genetskog algoritma i medelira­njem spre­ge između pravokutnih
mikrotrakastih antena s parazitskim rezonatorom.

4. mr. sc. SANDI ORLIĆ, znanstveni novak
Agronomskog fakulteta Sveučilišta u Zagrebu u području biotehničkih znanosti,
područje agronomije za sudjelova­nje u otkriću kvasca Saccharomyces paradoxus i
­nje­govoj primjeni u vinarstvu.

5. dr. sc. TVRTKO JAKOVINA, viši asistent
Filozofskog fakulteta Sveučilišta u Zagrebu u području humanističkih znanosti,
za k­njigu: »Socijalizam na američkoj pšenici« (Zagreb, 2002.).

Ukupno je dodije­ljeno 28 državnih nagrada za
znanost za 2003. godinu.

Klasa: 023-03/04-01/0044
Urbroj: 533-12-04-2
Zagreb, 5. srp­nja 2004.

Predsjednik
Hrvatskoga sabora Republike Hrvatske
i predsjednik Odbora za podjelu
državnih nagrada za znanost
**Vladimir** **Šeks****,** v. r.

Odluka, NN 101/2004-1945